cyanic-selkie/wikianc huggingface dataset:
Hadrian
Bakgrunn
Hans store kjærlighet var den unge mannen Antinoos, som druknet under en svømmetur i Nilen på deres felles reise til Egypt i år 130. Hadrian ominnredet sin Villa Adriana i Tivoli til Antinoos' minne, og satte opp tallrike statuer av ham der - atten er bevart. Apollon var en av Hadrians favorittguder, og hans besøk i Delfis orakel er veldokumentert. Hans offer til Apollon er også avbildet på Konstantinbuen. Etter sin død ble Antinoos ofte avbildet med Apollons attributter, kanskje fordi Apollon var guden for pederasti fremfor noen i gresk mytologi. Historikeren Dio Cassius skriver at Antinoos ikke druknet i en ulykke, men i et offerritual. Hadrian var interessert i mysteriereligioner, og innviet i de eleusinske mysterier. Ved å guddommeliggjøre Antinoos etter hans død, skapte Hadrian en kult han håpet kunne virke samlende på de romerske provinsene, men dette mislyktes. Scriptores Historiae Augustae beretter at Hadrian «gråt som en kvinne» over Antinoos, men at grekerne etter hans ønske erklærte avdøde som gud, «''og de hevdet at det ble gitt orakelsvar gjennom ham. Det var en vanlig påstand at Hadrian selv forfattet disse svarene.''»
Jan Raneke
Raneke utdannet seg i reklamebransjen og arbeidet der i tiden 1944-1968. Han ble sterkt interessert i kulturhistorie og heraldikk. Etter hvert ble Raneke kjent langt utenfor landets grenser, som en nyskapende heraldisk kunstner og formgiver. Han komponerte over 300 våpen til bl.a. kommuner, privatpersoner, foreninger og andre. Blant annet skapte han sitt hjemsted Lommas kommunevåpen.
Hadrian
Bakgrunn
Han overtok som keiser da Trajan døde i 117. Trajans adopsjon av Hadrian på dødsleiet var årsak til ryktet om at Trajans hustru Plotina og hans niese Matidia, som begge var til stede, arrangerte det hele. Scriptores Historiae Augustae beretter: «Det var nok av dem som har kunnet fortelle at Trajan allerede var død, da Hadrian takket være Plotinas intrigespill ble erklært adoptert. Hun hadde nemlig smuglet inn en person som utgav seg for å være Trajan og snakket med trett og svak stemme.»
Jan Raneke
Jan Raneke startet i 1963 sammen med juristen Christer Bökwall,  å utgi verket Skandinavisk våpenrulle (Skandinavisk Vapenrulla) som fortsatt kommer i ett eller flere hefter hvert år. Der er det nyskapte våpen, bl.a. for Rugsveen (SVR-150-70) og flere andre norske. Verket inneholder også eldre slektsvåpen, bl.a. for de norske slektene Halbo (Toreid-ætten) (SVR-3-63), Cappelen (SVR-74-65), Wright (SVR-88-66), Aubert (SVR-90-66), Heyerdahl (SVR-106-67), Colbjørnsen (SVR-128-70), Juel (SVR-134-70) og Scharffenberg (SVR-139-70) - alle disse er nytegnet av Jan Raneke. Sammen med Frithiof Dahlby utga Raneke i 1967 Den svenska adelns vapenbok, med tegninger av de dalevende svenske adelslektenes skjoldmerker.
Hadrian
Regent
Hadrians første fire regjeringsår var vanskelige. Det gikk rykter om at Trajan egentlig hadde utpekt en helt annen etterfølger, og før Hadrian kom tilbake til Roma, var fire tidligere konsuler og nære medarbeidere av Trajan blitt beskyldt for konspirasjon og henrettet. Etter dette fikk han aldri noe godt forhold til senatet. Mange var imot hans defensive fredspolitikk, som gikk ut på å oppgi de mest utsatte, nyerobrete provinsene i Mesopotamia. For å forsone seg med sine motstandere, gav han rike pengegaver og ettergav enorme gjeldsbeløp. Gjeldsbrevene ble brent på bål på Trajans forum (Trajans marked) for å skape trygghet. I alt tilbrakte Hadrian ti år av sin regjeringstid på reiser utenfor Italia. I selve Roma oppholdt han seg sjelden. Det var derfor viktig for ham å vise velvilje overfor byen som så så lite til ham, og han fornyet derfor de viktigste byggverkene på Marsmarken (Campo Marzio), samtidig som han skapte nye og bedre boligkvarterer i Roma og Ostia. Det var snakk om boligblokker i rettvinklete gater. Tre rektangulære insulae er gjenfunnet øst for Via del Corso ved Piazza Colonna. På Marsmarken ruver fremdeles Pantheon, som ble restaurert av Hadrian.
For å beskytte romersk Britannia fikk Hadrian bygd en mur som beskyttelse mot piktiske plyndringstokt i 122. Denne muren var ment som en styrkedemonstrasjon og bevis på Romas storhet. Den var også en effektiv tollstasjon.
Jan Raneke
Jan Raneke var i 1959 med på å danne det nordiske Heraldisk Selskap (Societas Heraldica Scandinavica), der han satt i styret fram til 1983, og fra 1999 var æresmedlem. Han var i årene 1983-1989 medlem av Svenska nationalkommittén för genealogi och heraldik. Fra 1991 var han medlem av l'Académie Internationale d'Héraldique. I 2002 ble han tildelt Svenska Heraldiska Föreningens fortjenestemedalje.
Hadrian
Regent
Fra 132 til 135 gjorde jødene opprør under Simeon bar Kokhba (= sønn av Stjernen). Hadrian druknet oppstanden i blod, installerte en militærkoloni i Jerusalem og nektet jødene adgang til byen.
I likhet med sine to forgjengere, blir også Hadrian regnet som en klok person. Han fulgte på mange måter en rettferdig politikk og arbeidet for at lovens rettigheter skulle gjelde for alle. Han innførte et skattesystem som synes å ha vært rettferdig, og han forbedret slavenes kår betydelig. Han ses på som en av rikets beste keisere overhodet. Scriptores Historiae Augustae beretter: «Når han ledet rettsforhandlinger, hadde han ikke bare venner eller stabsfolk i sitt råd, men også jurister, og da særlig Juventus Celsus, Salvius Julianus, Neratius Priscus og andre som hele senatet hadde godtatt. Han bestemte at det ikke i noen by skal være tillatt å rive et hus for å flytte byggematerialene til en annen by. Han innrømmet barn av proskriberte en tolvtedel av deres formue. Anklager om majestetsforbrytelse lot han ikke slippe frem. Han avviste arv fra ukjente, og tok heller ikke mot arv fra kjente hvis de hadde barn. Han lovfestet at hvis noen gjorde skattefunn på egen grunn, fikk finneren beholde det. Hvis han fant det på annenmanns grunn, skulle han dele likt med grunneieren, og om han fant noe på offentlig grunn, dele likt med keiserens kasse. Han nedla forbud mot at slaveeiere drepte sine slaver, og påbød at de fikk sin dom av dommere hvis de fortjente det. Han forbød salg av slaver og tjenestepiker til halliker og gladiatortrenere uten oppgitt grunn. Han påbød at frie menn som hadde ødet bort sitt gods, skulle piskes offentlig i amfiteateret og deretter slippes fri. Han avskaffet arbeidsleirer for slaver og frie menn. Han delte badene etter kjønn. Om en slaveeier ble myrdet i sitt hjem, påbød han at ikke alle slavene skulle utsettes for tortur, bare de som hadde vært nær nok til å vite noe om mordet.»
Under Hadrian sluttet Roma gradvis å være et kultursentrum, gresk overtok som det intellektuelle hovedspråket, og ikke-kristen litteratur på latin gikk inn i en nedgangstid. Hadrian selv var lidenskapelig opptatt av gresk kultur, selv om Dio Cassius forteller at han forbød lesning av Homer. Han besøkte Athen fire ganger etter at han ble keiser. Han gav byen en ny akvedukt og reiste flere byggverk der enn i Roma, slik at Athens sentrum nærmest ble dominert av hans arkitektur. Han lot oppføre et Pantheon, men i motsetning til Pantheon i Roma er ikke dette bevart. Like ved lot han bygge et bibliotek på 80 x 140 meter med et indre hageanlegg. Utenfor bymuren lot han oppføre et gymnas med hundre søyler fra Libyas steinbrudd. I 131-132 innviet han et kolossalt tempel for Zevs som opprinnelig var påbegynt på 500-tallet f.Kr. Pausanias beretter at de greske koloniene reiste en hel serie statuer av Hadrian foran tempelmuren; den aller største, en ren koloss, var reist av athenerne selv. Hadrian innstiftet også en panhellensk fest for Zevs, feiret hvert fjerde år med idrettsleker og tilreisende fra nær og fjern. Han tok i den forbindelse tilnavnet Olympios, som om han var det jordiske speilbildet av den olympiske Zevs.
Siste tid
Om denne beretter Scriptores Historiae Augustae: «Da han faktisk hadde reist i alle deler av verden ute noe på hodet, om det var styrtregn eller streng kulde, ble han syk og måtte holde sengen. Han begynte da å bekymre seg om sin etterfølger og tenkte først på Servianus [svogeren, gift med Hadrians søster Paulina], som han senere tvang til å begå selvmord. Han næret den dypeste avsky for Pedanius Fuscus [Servianus' barnebarn] fordi han revet med av jærtegn gjorde seg håp om herskermakten. Han avskydde Platorius Nepos, som han tidligere hadde satt så høyt at Nepos slapp ustraffet fra det da Hadrian kom til hans sykeleie og ble nektet adgang. Likeså hatet han Terentius Gentianus, fordi denne hadde en høy stjerne hos senatet. Men han holdt alle utslag av sitt medfødt grusomme vesen i sjakk helt til han nesten døde av en blodstyrtning i sin villa i Tivoli. Da kastet han hemningene og tvang Servianus til selvmord. Han beskyldte ham for å trakte etter keisermakten, fordi han hadde sendt de kongelige slaver festmat, hadde satt seg i en kongelig stol ved siden av sengen, og fordi han, en mann på nitti år, hadde reist seg og gått soldatenes vaktavdeling i møte. Mange andre ble drept i full åpenhet eller bakhold. På den tiden døde også hustruen Sabina, og det ble skumlet om at Hadrian hadde gitt henne gift.»
Hadrian døde 10. juli 138, 62 år gammel. Han var så upopulær i senatet fordi han hadde avsagt flere dødsdommer over senatorer at man først nektet å guddommeliggjøre ham etter hans død. Tvert om ønsket man å utsette ham for damnatio memoriae (= erindringens fordømmelse). Bare energisk innsats fra etterfølgeren, adoptivsønnen Antoninus Pius (som hadde interesse av å forsvare Hadrians styre som inkluderte hans egen adopsjon) sikret den døde keiseren guddommeliggjørelse. I første omgang ble Hadrians aske bisatt i Puteoli, men året etter kunne Pius gravlegge urnen hans i det store mausoléet som ble endelig fullført noen år senere og er kjent som Engelsborg.
Adoptivsønner
Keiseren og hans ektefelle adopterte to sønner, Lucius Aelus Caesar (død 136) samt Antoninus Pius som overtok tronen.
We Love The 90’s
We Love The 90's er en turne som første gang ble gjennomført i 2011. Turneen tar for seg høydepunktene fra 1990-tallet i form av film og musikkinnslag innen sjangeren eurodance. Produsenter for showet er Thomas Borgvang kjent fra eurodance gruppen Reset og Christopher Collings.
Edgecombe County
Edgecombe County er et fylke i den amerikanske delstaten Nord-Carolina.
Marble Arch undergrunnsstasjon
Marble Arch undergrunnsstasjon er en stasjon i Londons undergrunnsbane, som ligger ved og har navn etter Marble Arch i City of Westminster, London. Den er den vestligste av de fire stasjonene som ligger langs Oxford Street.
Stasjonen ble åpnet 30. juli 1900. Den betjener Central-linjen, og ligger i kollektivsone 1.
Corbyn Smith
Bakgrunn
Smiths funksjonshemming skyldes skader på nervene i magen og ryggraden etter at han som barn fikk krefttypen nevroblastom. Han begynte med kjelkehockey i Hensal i Ontario 2003.
Idrettskarriere
Han deltok på Canadas utviklingslandslag i flere turneringer i 2015 og 2016. Han deltok i World Sledge Hockey Challenge-turneringen i desember 2016, der Canada kom på andreplass.
I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017.
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.
Les Sylphides
Les Sylphides (1909) er en kort ikke-narrativ (mangler fortelling) klassisk ballett (ballet blanc) i en akt, først koreografert av den russiske Michel Fokine med musikk av Frédéric Chopin i et arrangement av Alexander Glazunov. Man ser mange hvite sylfider (Corps de ballet) danser i måneskinn med en ung poet i svarte bukser og hvit topp. Den sies å være en handlingsløs variasjon over den La Sylphide fra 1832.
Første versjonen var kalt Chopiniana og fremført 1907 i Russland, der den fremdeles har dette navnet. Premieren av Fokine's ballett var to år etter, med Sergei Diaghilev sitt Ballets Russes, på deres første besøk til Paris ved Théâtre du Châtelet den 2. juni 1909, med blant andre Anna Pavlova, Tamara Karsavina og Vatslav Nizjinskij.
Ved Nationaltheatrets ballettskole, etablert i 1910, ledet Gyda Christensen en oppsetning i 1914 med hennes datter Lillebil Ibsen, som selv hadde gått i skole hos Michel Fokine. Elever ved Rita Toris danseskole danset den i 1940 (Tori hadde selv danset den ved Ballets Russes i Monte Carlo i 1930). Det ble debuten til Henny Mürer (på Chat Noir) og hennes søster Alice Mürer Siem (på Carl Johan Teatret). Rita Tori var koreograf for Den Norske Ballett fra starten, og «Les Sylphides» ble i 1954 deres første oppsetning. Ensemblet ble i 1958 til Operaballetten, som hadde flere runder med Les Sylphides, som i 1970 da Anne Borg var med på gjesteturneen til Venezia. Ved oppsetningene rundt 1980 var Leonie Leahy og Viktor Rona med, senere Indra Lorentzen og Chris Cody.
Gjestende balletter som har danset denne i Norge inkluderer Den Kgl. Danske Ballett på Det Nye Teater i 1950 med Inge Sand, Mona Vangsaae og Elin Bauer, American Ballet Theatre med Lupe Serrano i mai 1958, og London City Ballet i januar 1985 med Nigel Brown.
Forsyth County (Nord-Carolina)
Forsyth County er et fylke i den amerikanske delstaten Nord-Carolina.
Serbia under Vinter-OL for ungdom 2016
Serbia deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen bestod av tre utøvere.
30px|Alpint Alpine grener
Gutter
Jenter
From Elvis Presley Boulevard, Memphis, Tennessee
From Elvis Presley Boulevard, Memphis, Tennessee er et musikkalbum av Elvis Presley, utgitt i mai 1976. Albumet ble produsert av Elvis selv, og dette var det nest siste studioalbumet hans.
Togos herrelandslag i fotball
Togos herrelandslag i fotball er det nasjonale fotballaget til Togo, og dette fotballaget blir administrert av Togos fotballforbund. Det togolesiske fotballforbundet ble stiftet i 1960, og det ble medlem av FIFA i 1962. Togo har deltatt i ett VM-sluttspill, og nasjonalstadion er Stade de Kéqué.
Historie
Togo deltok for første gang i et VM-sluttspill sommeren 2006. De har deltatt i seks Afrikamesterskap, men har alltid blitt slått ut i gruppespillet.
Bond Street undergrunnsstasjon
Bond Street undergrunnsstasjon er en stasjon i Londons undergrunnsbane, som ligger krysset mellom Oxford Street og New Bond Street i City of Westminster, London. Inngangen til stasjonen ligger inne i et kjøpesenter.
Valkyrje (andre betydninger)
Valkyrje eller valkyrie kan vise til:
Bond Street undergrunnsstasjon
Stasjonen betjener linjene Central og Jubilee, og ligger i kollektivsone 1. Den ble åpnet 24. september 1900.
Valkyrje (andre betydninger)
Bestemt form
Valkyrien eller valkyrjen kan vise til:
Bond Street undergrunnsstasjon
Det er planer om å bruke stasjonen som stoppested for Crossrails linje 1.
Togos herrelandslag i fotball
Historie
I mai 2001 ble Souleymane Mamam ifølge FIFA den yngste spiller som noensinne har spilt i en VM-kvalifiseringskamp, da han spilte for Togo mot Zambia i en alder av 13 år og 310 dager. Andre kilder oppgir imidlertid Mamams fødselsår til 1985, noe som tilsier at han i såfall var 15 år og 310 dager da han debuterte.
7. divisjon fotball for menn 2014
7. divisjon fotball for menn 2014 er det åttende nivået i norsk fotball 2014.
Jong Tae-se
Jong Tae-se (født 2. mars 1984 i Nagoya i Aichi i Japan) er en japanskfødt fotballspiller som har både nordkoreansk og sørkoreansk pass. Per mai 2020 spiller han for Shimizu S-Pulse. Han spiller som angriper.
Navnet hans er Chong Tese i Japan og Jeong Dae-Se  i Sør-Korea.
Jongs far har sørkoreansk statsborgerskap, mens hans mor har nordkoreanks statsborgerskap. Hans mor er musikklærer på en Nord-Korea-finansiert Chongryonskole i Japan, og Jong selv gikk på en slik skole. Han skrev under for tyske VfL Bochum etter VM i fotball 2010. I debutsesongen skåret han ti mål for VfL Bochum, og ble toppscorer i klubben.
Old Friends (I Was A King-album)
Old Friends er et musikkalbum med I Was A King. Albumet ble utgitt i 2010.
Basketball under de europeiske småstatslekene 2019
Basketball under De europeiske småstatslekene 2019 ble arrangert fra 28. mai til 1. juni 2019 i Bar i Montenegro.
Chorozinho
Chorozinho er en kommune i delstaten Ceará i nordøstregionen av Brasil.
Franklin County (Nord-Carolina)
Franklin County er et fylke i den amerikanske delstaten Nord-Carolina.
Pierre van Hooijdonk
Pierre van Hooijdonk (født Petrus Ferdinandus Johannes van Hooijdonk 29. november 1969 i Steenbergen i Nederland) er en nederlandsk tidligere fotballspiller som for det meste spilte som spiss.
Hans siste spilte kamper var for kampen Feyenoord Rotterdam. Van Hooijdonk ble spilte under 46 kamper for det nederlandske landslaget, han scoret 21 mål for dem, og spilte i 1998 under FIFA World Cup, EM i 2000 og under EM i 2004. Han var kjent for sine mange spektakulære frispark.
Som barn Van Hooijdonk bodde i en liten landsby i nærheten, som heter Welberg. Mens han spilte i en kamp av SC Welberg. Hans favorittlag gjennom ungdomsårene var klubben NAC Breda. NAC betalt 400 000 gylden for Van Hooijdonk på laget. Han spilte i en periode for klubben Nottingham Forest FC.
I desember 1994 ble han kalt opp for det nederlandske landslaget for første gang i hans profesjonelle karriere. Ikke mye senere, ved årsskiftet 1994-95 tilbød klubben Celtic i Premier League ham en kontrakt på laget, og han gjorde en avtale med NAC for at han skulle bli med dem umiddelbart, denne avtalen aksepterte han.
Det ble rapportert den 29. mai 2008 at Van Hooijdonk hadde vært et offer for svindel, og at han hadde mistet 2 000 000 britiske pund, til en lurendreier, som involverte ham i å investere i et kinesisk tekstil­selskap som egentlig ikke eksisterte. Nederlandsk politi uttaler at denne svindelen var verdt «flere millioner euro».
Herad (Farsund)
Herad er en bygd i Farsund kommune i Agder. Herad var egen kommune fram til 1964; og eget kirkesogn fram til 2015. Herad grenser til Lista i sør ved Ramneheia. I nord grenser Herad til Feda i Kvinesdal kommune og i nordøst til Lyngdal kommune.
Etymologi
Stedsnavnet ble tidligere skrevet Herred; fra 1917 brukes navneformen Herad. Ordet «herred»/«herad» betyr bygd, og kommer fra det norrøne herað.
Vanntårnet på Randersvej
Vanntårnet på Randersvej (eller Det gamle vanntårnet) er et 38 meter høyt vanntårn i den nordlige delen av Århus i Danmark. Det er oppført i 1907–08. Det ligger på Randersvej ved Christiansbjerg, der veien krysser Ringvejen. Vanntårnet er med sine over 100 år det eldste i Århusområdet og dessuten et av få som fremdeles er bevart.
Herad (Farsund)
Geografi
Herad ligger langs fjordene Fedafjorden, Framvaren, Lyngdalsfjorden, Åpafjorden og Drangsfjorden. Herad er den eneste bygda på Sørlandet som kun er en fjordbygd. Det er lite sletteland i Herad. Bygda er oppdelt i små dalsøkk og fjellknauser som er opptil flere hundre meter høye. Høyeste topp i Herad og i Farsund kommune er Lyfjellet på 486,6 moh.
Vanntårnet på Randersvej
Tårnet var i funksjon som vanntårn til 1980 og hadde kapasitet til 200 kubikkmeter vann. Etter at driften opphørte solgte Århus Kommune tårnet til Fonden Vandtårnet på Randersvej. Siden ble Århus Kommune eier igjen og leide det ut i en periode til Århus Akademi, som kjøpte tårnet i 2009.
Herad (Farsund)
Geografi
På Sande ved Åptafjorden møtes de to dalene Logedalen og Kjerringdalen, som begge har forbindelse til fjorden Framvaren i vest. Langs nordsiden av Logedalen står fjelltoppene Sandsfjellet (262 moh.), Forefjellet (281 moh.) og Kalvenesfjellet (345 moh.).
Vanntårnet på Randersvej
Historie
Etter en periode fra 1900-1904 nesten uten befolkningsvekst i Århusområdet inntrådte det i årene 1904-1907 en oppgangsperiode med stigende innbyggertall. I denne perioden ble jordene fra gården Katrinebjerg i det nordlige Århus bebygget. I området ble beboerne og grunneierne på Christiansbjerg bare forsynt med brønnvann, som ifølge en undersøkelse fra 1901 var helsefarlig. Det var heller ikke vann nok til å dekke behovet, noe som resulterte i at folk stjal vann fra brønnene til hverandre. I begynnelsen av 1900-tallet mottok derfor kommunen flere søknader om å få tilført vann fra Århus Vandværk. Søknadene fikk imidlertid ikke høyeste prioritet ettersom det kun var småfolk som bebodde området og ressursene ble benyttet andre steder.
Herad (Farsund)
Ramneheia
På Ramneheia ligger St. Olavsvarden med en høyde på 360 moh. Ramneheia har mange turstier som følger både veier, stier og skogsveier. Under Ramneheia ligger Ravneheitunnellen, som stod ferdig i 2009. Dette er Agders lengste veitunnel.
Vanntårnet på Randersvej
Historie
Etter en grundig behandling ble byrådet allikevel enige om at man skyldte beboerne i både Christiansbjerg- og Katrinebjerg-områdene å forsyne dem med friskt vann. Da begge disse områdene lå for høyt til at det kunne skje med daværende vanntrykk, besluttet byrådet i juni 1905 å oppføre et vanntårn med tilhørende pumpehus på en kommunal tomt ved Højvang på koten 81,2 m. Vanntårnet skulle levere vann til den såkalte trykksone III – et område i det nordlige Århus omtrent nord for Ringgaden. Oppføringen startet på vårparten i 1906. Det ferdige resultatet var med på å forbedre hygienen i området og var startskuddet til Christiansbjergs forvandling fra et dårlig ansett område til en akseptert bydel som kunne forsyne seg selv uten å være avhengig av de «finere» bydelene.
Herad (Farsund)
Runefjellet
Runefjellet ligger på østsiden av Framvaren. Fjellet har en høyde på ca 166 moh. På bergveggen er det en runeinskrift på to linjer: ᚱᛁᛍᛐ ᛬ ᛆᛁᚿᚱᛁᚦᛁ ᛬ ᛆᛐ ᛬ ᚢᛍᛐᛅᛆ ᛬ Gjengitt i gammelnorsk språkform blir dette «Reist Ein(d)riði at Øystein.», som betyr «Einride ristet (dette) etter Øystein.»
Herad kommune
Herad ble den 17. oktober 1893 delt i Herad og Spind kommuner. Fram til 1917 het kommunen Herred. I forbindelse med revisjonen av Norges inndelingsnavn ble det diskutert om det gamle sognenavnet Briseid skulle tas i bruk som kommunenavn, men dette forslaget ble nedstemt av herredstyret.
Vanntårnet på Randersvej
Nyere tid
I 1980 ble driften av vanntårnet innstilt, da tårnet etter kommunesammenslåingen i 1970 var blitt overflødig, og Århus kommune overdro i 1989 tårnet vederlagsfritt til den selveiende institusjonen Fonden Vandtårnet på Randersvej.
Herad (Farsund)
Herad kommune
Folketallet i Herad var på sitt høyeste i 1875, da kommunen hadde 1061 innbyggere. Utover på 1900-tallet sank innbyggertallet kraftig, og i 1970 bodde det 284 mennesker i Herad. Nedgangen skyldtes til dels kommunens topografi. Landskapet er preget av heier og fjorder, og mange gårder var derfor små og med ensidig næringsgrunnlag. Dette gav kommunen beskjedne skatteinntekter; det ble en utfordring å bygge veier. Fra 1. januar 1965 ble Herad slått sammen med kommunene Spind, Lista og bykommunen Farsund til en ny kommune med navnet Farsund kommune.
Skole
Den 7. august 1845 ble det i fellesmøte mellom kommunestyre og skolekommisjonen enstemmig vedtatt å bygge skole på Sande. Skolehuset stod ferdig i 1846, og undervisningen startet 4. desember samme år. Med dette huset hadde Herad fått både skolehus og kommunelokale.
Vanntårnet på Randersvej
Nyere tid
Fondet opprettet prosjektet «Unge i Vandtårnet», som fokuserte på integrering og aktivitet spesielt av unge med annen etnisk bakgrunn enn dansk og fikk støtte fra Integrationsministeriet til det. Prosjektet hadde en rekke pedagoger knyttet til seg og hadde som mål å oppnå integrasjon og aktivering gjennom fysisk arbeid og stabile rammer. Ettersom vanntårnet hadde bruk for både istandsetting og ombygging var det velegnet som prosjektets vesentligste aktivitet. Det var også andre aktiviteter i prosjektet, blant annet et samarbeide i et kappseilasskip.
Herad (Farsund)
Skole
I 1860 ble det innført en ny skolelov, som blant annet fastsatte at sognene skulle deles inn i skolekrets er. I Herad ble det åtte skolekretser :
Vanntårnet på Randersvej
Nyere tid
Det viktigste i forbindelse med reparasjonene og ombyggingen var å fjerne vannbeholderen og å innrede etasjer i tårnet slik at det ble åpnet for flere bruksmuligheter. Man kom i gang i begynnelsen av 1990-årene og arbeidet ble dels foretatt av profesjonelle håndverkere og dels av prosjektets unge. Ombyggingen av tårnet overskred den opprinnelige tidsplanen og sto ferdig i midten av 1990-årene. Da fremsto tårnet som en rund etasjebygning med kjøkken, toaletter, festsal o.a.
Herad (Farsund)
Åpta skole
Sentralskolen på Åpta ble bygget i 1952. I 2002 ønsket kommunen å legge ned skolen, og bygdefolket i Herad startet en aksjon. Aksjonen medførte at seks familier, med til sammen 21 barn, flyttet til Herad. Den 26. november sa et stort flertall i formannskapet nei til videre drift, men dette ble nedstemt i kommunestyret den 10. desember, da kommunestyret i Farsund gikk imot forslaget fra administrasjonen og formannskapet. Skolen ble drevet videre fram til vedtak om nedleggelse ble truffet i 2004. Åpta skole ble stengt i februar 2005.
Vanntårnet på Randersvej
Nyere tid
Da fondet ble lagt ned våren 2005, overtok kommunen vanntårnet igjen. Kommunen bestemte seg for å selge det da man ikke fant et passende formål å bruke det til. Tårnet ble imidlertid leid ut i en periode til Århus Akademi, som kjøpte det i 2009.
Herad (Farsund)
Kirkebrann
Mandag den 10. mai 1948 brant den 108 år gamle Herad kirke på Briseid ned til grunnen. Brannårsaken ble aldri fastslått. Det ble strid om hvorvidt den nye kirken skulle bygges på Briseid eller på Åpta. Ved kongelig resulusjon av 5. oktober 1951 ble den gamle kirketomten på Briseid godkjent som tomt for ny kirke i Herad prestegjeld. Kirken stod ferdig i 1957, og ble vigslet den 20. oktober 1957. Den nye kirken hadde ca 250 sitteplasser og var bygd etter tegninger av fylkesarkitekt Christensen.
Vanntårnet på Randersvej
Arkitektur
Taket er kjegleformet og dekket av kobber med en loftsfløy og en lanterne på toppen. Også her var det kontroverser om materialevalget før oppføringen. Kobbertaket ble til slutt foretrukket fremfor det billigere sinktaket på grunn av holdbarheten.
En trapp med tre trinn i sement fører opp til inngangsdøren, som vender mot nordøst. I den nedre delen av tårnet er det på begge sider av inngangsdøren 2 vinduer med gitre for. Gitrene er i metall og utformet som tårnet. I den nedre delen finnes det dessuten 6 rektangulære vinduer uten gitre for. I tårnets midterste del er vinduene buede i toppen. Over inngangsdøren finnes et relieff av årstallet for oppføringen og et av Århus byvåpen.
Vannbeholderen kunne inneholde 200 kubikkmeter vann og var av jern. Ved vannbeholderen fantes det et kontrollpanel hvor man kunne avlese vannstanden.
Interiøret i tårnet har endret seg mye fra dengang det ble brukt som vanntårn og til i dag. Det mest bemerkelsesverdige ved det forrige interiøret var galleriet på øverste etasje rundt vannbeholderen. Herfra kunne man utbedre eventuelle skader på beholderen og hadde dessuten utsikt over hele byen. Tårnet har fire etasjer, som tidligere var bygget opp av plankeverk, men som ble støpt i forbindelse med renoveringen i starten av 1990-årene samtidig med at den innvendige trappen ble murt.
Tulipantre
Tulipantre (Liriodendron tulipifera) er et stort, løvfellende tre i magnoliafamilien.
Vanntårnet på Randersvej
Omgivelser
Vanntårnet står på et av de høyeste områdene i Århus ved krysset mellom Randersvej og Hasle Ringvej. I tårnets første år sto det isolert med åpne jorder rundt seg, hvor man holdt alt fra gjess til griser.
Tulipantre
Det har en lang, rett stamme uten lave greiner og kan bli mer enn 60 m høyt og 300 år gammelt. Barken er grå med grunne ribber. Bladene er firelappete og 10–15 cm lange og 15–20 cm brede. De store, tulipanaktige blomstene er endestilte blant bladene. Frukten er mørkebrun og papiraktig med mange frø som har vinge og spres med vinden.
Vanntårnet på Randersvej
Omgivelser
Tårnet står nå som det eneste i området i gammel stil ved siden av moderne bygninger som benyttes av Århus Akademi. Stedets stil er allikevel forsøkt bevart blant annet i den broleggingen som fører opp mot grusplassen.
Tulipantre
Tulipantreet hører hjemme i løvskogene i den østlige delen av Nord-Amerika. Det vokser i flere ulike klimasoner, og i det sørlige lavlandet kan den finnes sammen med trær som Nyssa, sumpsypress, eik, hickory, rødlønn, ambratre, virakfuru, blomsterkornell, syretre og virginiaeiner. I Appalachene og lenger nord kommer delvis andre arter inn, som robinia, weymouthfuru, kanadahemlokk, svartvalnøtt, sukkerbjørk, svartlind, snøklokketre, kvitask, romhegg, agurkmagnolia, gul hestekastanje, amerikabøk, sukkerlønn og gulbjørk.
Vanntårnet på Randersvej
Pumpen
I begynnelsen ble vannet pumpet opp til tårnet fra vannverkets pumpestasjon bak Ceres-bryggeriet, men i 1940 ble det opprettet en pumpestasjon ved Vestre Ringgade og fra den 10. desember ble vannet pumpet opp herfra. Vannet ble heretter pumpet opp i vannbeholderen av en dieseldrevet pumpe på 10 HK som var plassert i pumpehuset ved vanntårnet.
Tulipantre
Utbredelsen strekker seg fra sørlige New England, vestover gjennom sørlige Ontario og Michigan, sørover til Louisiana og østover til sentrale Florida. Arten er vanligst, og trærne blir høyest i Ohio-dalen og i fjellstrøkene i Nord-Carolina, Tennessee, Kentucky og Vest-Virginia.
Vanntårnet på Randersvej
Kulturelle tiltak
I årene før første verdenskrig var området ved tårnet samlingssted for ungdommen i byen, hvor det blant annet ble underholdt med sang.
Etter at det ble tatt ut av bruk som vanntårn, har tårnet vært benyttet til forskjellige kulturelle arrangementer. I 1990-årene var det rammen rundt flere kunstutstillinger hvor danske kunstnere stilte ut sine malerier øverst i bygningen. Dette ga anledning til tilnavnet «Galleri Ovenpå». Århus Kulturpulje og Det Kriminalpræventive Råd ga i 1994 og 98 kunstneren Lene Friislund støtte til å lage nye utsmykkinger i vanntårnet. I 1999 startet man en årlig tilbakevendende utstilling i påsken hvor to kunstgrupper med fokus på henholdsvis glasskunst og malerier stilte ut sammen. Flere kunstnere har stilt ut i det gamle vanntårnet, blant annet Monica Ritterband.
Vanntårnet har dessuten vært vertskap for en konsert med et folkemusikkband fra Nordjylland.
Tulipantre
Tulipantre er delstatstre i både Indiana og Tennessee.
Korfu internasjonale lufthavn
Korfu internasjonale lufthavn, «Ioannis Kapodistrias» (Gresk: Κρατικός Αερολιμένας Κέρκυρας, «Ιωάννης Καποδίστριας») eller Ioannis Kapodistrias (Capodistrias) International Airport (IATA: CFU, ICAO: LGKR) er et statlig eid flyplass på den greske øya Korfu på Kérkyra, betjener både rutefly og charterfly fra europeiske byer. Lufttrafikken topper i sommersesongen, mellom april og oktober. Utenfor sesongen er det kun få avganger blant annet til Athen. Lufthavnen er oppkalt etter diplomaten og politikeren Ioannis Kapodistrias.
Tomatis-metoden
Tomatismetoden er en alternativ behandlingsform som går ut på å trene opp lytteevnen. Tomatis-metoden skiller mellom hørsel og evnen til å lytte. Teorien bak tomatismetoden er at lytteevne er essensiell i utviklingen av mange ferdigheter.
Tomatisterapeuter mener at for eksempel konsentrasjonsproblemer, ADHD, lese- og skrivevansker, svekket hørsel, og nedsatt hukommelse har en viss sammenheng med nedsatt lytteevne. Det finnes en også anekdoter om at metoden har gitt dramatiske forbedringer hos autister, men ved forskning under kontrollerte har man ikke klart å påvise noen slik effekt.
Behandling med tomatis-metoden går ut på å lytte til programmer som består av musikk, og det skiftes mellom å fremme og hemme lave og høye lydfrekvenser. Behandlingsmetoden ble utviklet på 1950-tallet av den franske øre-, nese-, halslegen Alfred Tomatis (1920–2001).
Ifølge NIFAB foreligger det ikke vitenskapelig basert kunnskap om hvorvidt metoden virker eller ikke.
Manodirphia manes
Manodirphia manes er en sommerfugl som hører til familien påfuglspinnere (Saturniidae).
Utseende
En middelsstor, brunrosa påfuglspinner uten øyeflekker på vingene. Vingene er avrundede, forvingen har et par lyse tverrstreker. Vingene er tynt skjellkledte og delvis gjennomsiktige, med mørke årer.
Utbredelse
Arten lever i Mellom-Amerika (Mexico).
Choró
Choró er en kommune i delstaten Ceará i nordøstregionen av Brasil.
Arbeidsrett
Arbeidsrett regulerer vilkårene i arbeidslivet, altså forholdet mellom arbeidsgiver og arbeidstaker. Disse rettsreglene er nedfelt i arbeidsmiljøloven.
Tvister som gjelder tariff-avtaler skal reises for Arbeidsretten, som er en egen domstol for fagorganisasjoner.
Tvister som gjelder individuell arbeidsavtale, skal reises for de alminnelige domstoler.
Frem til 1890 fantes en del lovregler for enkelte arbeidstaker-grupper, blant annet lærere, men ingen samlet regulering innenfor arbeidsretten. Et viktig trekk ved rettsutviklingen var at den lovgivning som kom i de fleste land, først tok sikte på å regulere barnas arbeidsvilkår. Det viktigste stridsspørsmålet mellom partene gjaldt arbeidstiden.
Arbeidsmiljøloven
Arbeidsmiljøloven (aml) omhandler rettsregler som gjelder mellom partene i arbeidsforhold, altså forholdet mellom arbeidsgiver og arbeidstaker. Arbeidsmiljøloven gjelder for en hver virksomhet som sysselsetter arbeidstaker. En arbeidstaker er en person som utfører arbeid i annens tjeneste, og i dette ligger det et krav at det skal foreligge et tilsettingsforhold.
Tjenestemannsloven
Tjenestemannsloven gjelder for statens tjenestemenn og utfyller arbeidsmiljøloven for statlig ansatte.
Arbeidsmiljø
Arbeidsmiljøloven tar sikte på å sikre et arbeidsmiljø som gir arbeidstakerne full trygghet mot fysiske og psykiske skadevirkninger og med en verneteknisk, yrkeshygienisk og velferdsmessig standard som til enhver tid er i samsvar med den teknologiske og sosiale utvikling i samfunnet.
South of Heaven
South of Heaven er Slayers fjerde studioalbum.
Albumet ble utgitt 5. juli 1988. Det inneholder en coverlåt av Judas Priests «Dissident Aggressor» fra albumet Sin After Sin fra 1977.
Nordnesgaten 25 (Glassmesterhuset)
Nordnesgaten 25 eller Glassmesterhuset er et lite bolighus fra Sliberget på Nordnes i Bergen som er flyttet til Gamle Bergen Museum i Sandviken.
Bygningen
Huset ble trolig bygd like etter bybrannen i 1756. Huset er første gang nevnt i branntaksten fra 1765. Bygningen lå i forlengelsen av Strandgaten, som fram til 1945 het Nordnesgaten. Huset har halvannen etasje med utsvaiet saltak og ark. Arken er yngre enn huset og første gang nevnt i branntaksten i 1778. Opprinnelig sto bygningen på en stor kjeller som trolig har tilhørt et noe større hus som brant ned i 1756.
Huset ble trolig satt istand og modernisert en gang mellom 1778 og 1787, da husets verdi i branntakstene økte fra 70 til 200 riksdaler. Husets dører og listverk kan tidfestes til 1780-årene. Hovedfasadens vinduer ble skiftet ut i empiretiden, mens inngangsdøren er i rokokko.
Fredning, demontering og gjenreising
Nordnesgaten 25 ble fredet av Riksantikvaren i 1927, sammen med de fem nærliggende bygningene Nordnesgaten 23, Allersgården og Sliberget 1-3. Huset ble kjøpt av Gamle Bergen Museum i 1943 og på tross av fredningen, ble huset demontert og revet i 1956. Årene 1961-1963 ble trebygningen (uten kjeller) gjenreist på Gamle Bergen Museum.
Litteratur
Bjerknes, Kristian: Gamle borgerhus i Bergen, Bergen 1961
Spind
Spind er en bygd i Farsund kommune i Agder. Spind var egen kommune fram til 1964 og eget kirkesogn til 2009. I øst grenser Spind til Lyngdal kommune.
Etymologi
Stedsnavnet Spind, er først nevnt i 1328. Opphavet er ukjent. Bygdenavnet kan være et fjordnavn, først brukt i Spindsfjorden. Sognets gamle navn var Hechne, også skrevet Hælkhna, Hecknis og Heckenes. Dette navnet stammet fra en gammel, nå forsvunnet, gård som het Helknar. Navnet er flertall av ordet helkn, sideform til holkn; et intetkjønnsord som betyr stenig grunn, klippegrunn.
Geografi
Halvøya Spindslandet strekker seg fra eidet mellom Rosfjord og Kvavik utover mot sør-vest til Nordsundet ved Farsund by. Halvøya omgis av Lyngdalsfjorden, Rosfjorden, Spindfjorden og går i sør mot det åpne hav. Spind omfattet opprinnelig hele halvøya, men senere ble en del overført til Lyngdal og Austad; Spindsodden ble overført til Lista.
Spinds skjærgård består av 130 øyer og holmer. De største øyene er Langøy, Ullerøy og Skarvøy.
Spindsdagen
Årlig arrangeres Spindsdagen av de ulike lagene og foreningene i bygda. Høydepunktet er kretsmesterskap i hesteskokasting. Lagene består av Spinds gamle skolekretser. En vandrepokal går til beste krets. Farsunds ordfører Arnt Abrahamsen representerer Espeland skolekrets i hesteskokasting.
Spind sogn og Spind kommune
Herad og Spind sogn ble i 1828 skilt ut fra Vanse prestegjeld og dannet Herad prestegjeld. Ved innføringen av formannskapslovene i 1837 ble prestegjeldet egen kommune. Herad og Spind utgjorde i perioden 1837–1893 én kommune, som den 17. oktober 1893 ble delt i Herad og Spind kommuner. Fra 1. januar 1965 ble Spind slått sammen med kommunene Herad, Lista og Farsund til en ny kommune med navnet Farsund kommune.
Spind sogn var del av Vanse prestegjeld til 1828. Herad- og Spind sogn ble skilt ut 28. januar 1828 og dannet Herad prestegjeld. Spind sogn ble overført til Farsund prestegjeld 1. januar 1969, og var et eget kirkesogn til 2009. Sognet ble slått sammen med Farsund sogn den 1. januar 2010.
Bent Peder Rasch
Bent Peder Benjamin Rasch (født 31. mai 1934 i København, død 26. november 1988 i Vancouver) var en dansk padler som deltok i de olympiske leker 1952 i Helsingfors.
Rasch ble olympisk mester i padling under Sommer-OL 1952 i Helsingfors. Sammen med Finn Haunstoft vant han C-1 1 000 meter for menn foran Jan Brzák-Felix/Bohumil Kudrna fra Tsjekkoslovakia og Egon Drews/Wilfried Soltau fra Tyskland
Kunståret 1560
Kunståret 1560 er en oversikt over hendelser, fødte og avdøde kunstnerpersonligheter i 1560.
Lyngøya (Tromsø)
Lyngøya eller Store Lyngøya (lokalt: /løŋøya/) er ei lita øy i Tromsø kommune i Troms og Finnmark. Den ligger nord for Vengsøya, mellom Musvær og Risøya.
Øya har ei naturlig havn. Det er bebyggelse på øya, men den er fraflytta.
Graham County (Nord-Carolina)
Graham County er et fylke i den amerikanske delstaten Nord-Carolina.
Rulleskøytekunstløp under Verdenslekene 2013
Rulleskøytekunstløp under World Games 2013 ble arrangert i perioden 25. til 27. juli 2013 i Velódromo Alcides Nieto Patiño i Cali i Colombia.
Medaljer
{{legend|#ccccff|Vertsnasjonen er uthevet i lavender blå.|border=solid 1px #AAAAAA}}
ReiserFS
ReiserFS er et POSIX-kompatibelt journalførende filsystem designet og utviklet av et team hos Namesys ledet av Hans Reiser. ReiserFS støttes på Linux, og siden den kom inn i kjernen i versjon 2.4.1 var det første journalførende filsystemet som ble støttet i Linux-kjernen.
Namesys anser nå filsystemet (nå mest kjent som Reiser3) som stabilt og ferdigutviklet, og prioritierer utviklingen på Reiser4.
Pietrafitta gasskraftverk
Pietrafitta gasskraftverk er et varmekraftverk beliggende i provinsen Perugia i regionen Umbria i Italia. Det har en installert produksjonskapasitet på 400 MW fordelt på én 250-MW blokk med kombinasjonssyklus gassturbiner, og 2 x 75 MW blokker med dampturbiner. Anlegget ble utbygd fram til siste modernisering i 2004. Brenselstypen er naturgass, og operatør er energiselskapet Enel SpA. Utstyret er levert vesentlig av Ansaldo og Siemens.
Utslippene av CO2 i 2008 var på om lag 683.219 tonn, drøye tjue prosent over dette årets utslippskvote og betydelig mindre enn 2007-utslippene.
Vitenskapsåret 1891
Vitenskapsåret 1891 er en oversikt over hendelser, prisvinnere, fødte og avdøde personer med tilknytning til vitenskap i 1891.
Herbert Haresnape
Herbert Nickal «Bert» Haresnape (født 2. juli 1880, død 17. desember 1962) var en britisk svømmer som deltok i de olympiske leker 1908 i London og 1912 i Stockholm.
Dam vant en olympisk bronsemedalje i svømming under OL 1908 i London. Han kom på tredjeplass i finalen på 100 meter rygg, bak tyske Arno Bieberstein og Ludvig Dam fra Danmark.
Chase Tower (Chicago)
Chase Tower er en skyskraper i Chicago, ferdig bygget i 1969. Den er den niende høyeste bygningen i Chicago, med en høyde på 259 meter.
Lagaardgården
Lagaardgården er et navn på bygningen som ligger på eiendommen Klostergata 32 på Klosterøya i Skien. Navnet er fra skipperen Frantz Wilhelm Lagaard og huset var i hans tid nr 12 på «Klosterhaugene». Lagaard fikk i 1837 borgerbrev som skipper i Skien etter å ha byttet fra sitt tidligere borgerbrev, fra 1833, som skipper i Holmestrand, og han eide eiendommen fra 1841. Lagaard var i 1854 både skipper og reder for skipet «Colonist» fra Skien. I folketellingen 1865 er Frans Wilhelm Lagaard betegnet som «skipperborger» og er registrert som født 1803 i København. Det står at han bodde i 1865 i Skien sammen med ektefelle, to barn, svigerinne, tjenestepike og to losjerende - til sammen åtte personer.
Tidligere eiere
Eiendommen var en del av det gamle godskomplekset Gjemsø kloster og bygningene ble trolig oppført på initiativ av Fredrik Georg Adeler. Han eide godset 1766–1810 og fikk bl.a. oppført Solum kirke. . Eiendommen ble fraskilt godset ved eidsvollsmannen Didrich von Cappelens død i 1828. Da ble eiendommen, under navnet den «saakaldte Forvaltergaard», solgt til beboeren, sakfører Andreas Boghardt Richter. Eiendommen og «tilhørende Waaningshus med tilliggende Have og Udhusbygninger» ble 1834 solgt til skipskaptein Søren Munk. Han solgte eiendommen i 1841 til Lagaard.
Senere beboere
Eiendommen ble på tvangsauksjon etter Lagaard, i 1866, kjøpt for 1.120 spesiedaler av Gjemsø klosters daværende eier, firmaet Hans Cappelens Enke. Huset var bolig for firmaets kontorsjef, sist Boye Lieungh, som bodde sammen med sine to søstre og oberstløytnant Ekstorm. Etter at hovedbygningen på Gjemsø kloster brant i 1885, flyttet Didrik Cappelen (1836–1914) med ektefelle Benedicte, født Wessel, og deres mindreårige barn, inn i huset.
Didrik Cappelen med familie bodde i Lagaardgården til ca. 1897 da Cappelens eiertid opphørte for hele godseiendommen. Lagaardgården var deretter eid av forskjellige eiere inntil Union Co. overtok den i 1910. Beboere har deretter vært bl.a. politimester Ludvig Christophersen, ingeniør Olaf Nielsen, salsmester Arnold Olsson, Ragnvald Meyer-Hansen og Asbjørn Tveitan. Fra 1975 ble bygget ikke lenger brukt som bolig.
Huset er betydelig restaurert i nyere tid, bl.a. i 1977 mens Union Co eide det.
Lagaardgården eies i dag av Klosterøya Utvikling AS som er tilknyttet Bratsberg Gruppen AS. Gården brukes til møter og små selskaper.
Ladegården
Byhistorikeren Einar Østvedt brukte i 1978 betegnelsen «Ladegården» på eiendommen i sin artikkel «Den gamle Ladegården» side 7-102. Østvedt har selv tidligere brukt betegnelsen «Lagården». På side 11 i artikkelen begrunner Østvedt bruken av navnet Ladegården, med at dette er en vanlig betegnelse på "En bygning eller et kompleks av bygninger på en større herskapelig landeiendom som er adskilt fra hovedbygningen, og brukes i den egentlige gårdsdrift. Det er helt på det rene at Ladegården på Gimsøy for omkring to hundre år siden ble bygd av en av eierne av det store Gimsøygodset, Telemarks største, og at gården gjennom mange generasjoner er blitt brukt som hva vi i våre dager ville kalle en godsforvalterbolig."
Navnet Ladegården er også brukt som oppslagsord for eiendommen i Skiensboka – et lokalhistorisk leksikon, Skien 2010. Der er det dessuten flere opplysninger om eiendommen og bebyggelsen.
Barbara Krause
Barbara Krause (født 7. juli 1959 i Øst-Berlin) er en østtysk tidligere svømmer som under sommer-OL 1980, i Moskva, vant tre gullmedaljer på 100 m, 200 m frisvømming og 4×100 m frisvømming stafett. Krause tok også gullmedalje på 100 m frisvømming under langbane-VM 1978, i Vest-Berlin, samt tre sølvmedaljer på 200 m frisvømming, 4×100 m frisvømming og medley stafett. I tillegg har hun to gullmedaljer, en sølvmedalje og en bronsemedalje fra langbane-EM 1977, i Jönköping. Etter Berlinmurens fall viste det seg imidlertid at Krause var dopet under VM i svømming 1978. Lene Jenssen, som tok sølv, er derfor i ettertid tilkjent seieren.
Krause ble, som mange andre østtyske svømmere på den tiden, dopet av sine trenere, etter instruksjon fra Stasi. Under sommer-OL 1976, i Montréal, ble Krause tvunget ut av det østtyske OL-laget, fordi lagets lege hadde «feilberegnet dosen med doping, og var derfor redd for at hun skulle teste positivt under lekene».
Florida Air Museum
Florida Air Museum er et luftfartsmuseum ved Lakeland i Florida som holder holder til nær Lakeland Linder Regional Airport, i en hangar og et anneks. Begge er lokalisert i SUN 'n FUN fly-in, som skaffer det meste av de midler som trenges til museets samlinger og programmer. Museet har en av USAs største samlinger av fly, både unike eksemplarer, kjente fly, og noen hjemmebygde fly.
Cathrine Bjercke
Cathrine Bjercke (født 26. februar 1987) er en norsk tidligere bowlingspiller fra Sarpsborg som representerte Frogner BK.
Hun vant fire NM-medaljer i perioden 2007–2009.
Coreaú
Coreaú er en kommune i delstaten Ceará i nordøstregionen av Brasil.
Liste over Prince Edward Islands viseguvernører
Prince Edward Islands viseguvernør er den canadiske monarkens visekongelige representant i denne provinsen. Embetet ble innstiftet av William Pitts regjering i 1786. Den nåværende utgaven av embetet ble innstiftet i 1873, da Prince Edward Island trådte inn i Den canadiske konføderasjonen.
FTOSX Desktop
Første versjon ble lansert 19. juni 2003. Siste versjon var 2004-rc1 som ble lansert 8. september 2004.
Petter Sortland
Petter Sortland (født 3. mai 1961 i Årdal) har siden høsten 2011 vært ordfører i Høyanger kommune i Sogn og Fjordane. Etter kommunestyrevalget i 2015 ble han gjenvalgt som ordfører i Høyanger for perioden 2015-2019. Sortland representerer Arbeiderpartiet. I februar 2016 ble han valgt til leder for Sogn regionråd som er et regionssamarbeid mellom ni kommuner i Sogn.
Før han ble ordfører i 2011 var Sortland næringssjef i Høyanger kommune og daglig leder av Høyanger Næringsutvikling (HNU).
Riddick Bowe
Riddick Lamont Bowe (født 10. august 1967 i Brooklyn i New York) er en amerikansk tungvektsbokser og tidligere verdensmester. Han er født og oppvokst i samme nabolag som Mike Tyson og de to gikk på samme skole.
Amatørkarriere
Riddick Bowe hadde en turbulent amatørkarriere. Hans trener Lou Duva mente han var for slapp og umotivert og nektet å satse videre med Bowe. Han kvalifiserte seg imidlertid til OL 1988 i Seoul i Sør-Korea. Han tok seg til semifinalen, der han måtte ta stående telling 2 ganger, men kom voldsomt tilbake og kvalifiserte seg til finalen. Der møtte han Lennox Lewis, som den gang representerte Canada. Bowe vant første runde, men kampen ble stoppet etter en svært omstridt dommeravgjørelse. Dommeren stoppet kampen da Bowe måtte ta stående telling i 2 runde.
Profesjonell karriere
Kritikerne mente at Bowe hadde virket ufokusert under hele OL-turneringen, og de beste trenerne i USA kviet seg for å satse på ungutten. Det var en tidligere radio-DJ, Rock Newman, som ble hans manager og som skaffet ham en av de beste trenerne i bransjen, legenden Eddie Futch.
Senere i 1988 debuterte Riddick Bowe som profesjonell. På rekke og rad slo han seg fremover med sterke seire over gode boksere som Bert Cooper, Everett Martin, Tyrell Biggs, Pinklon Thomas, Tony Tubbs, Bruce Seldon og Pierre Coetzer.